Ontstaan van Kabouterland
Psalm 121:1 en 2 Ek slaan my oë op na die berge: waar sal my hulp vandaan kom? My hulp is van die HERE wat hemel en aarde gemaak het.
Kabouterland het 'n nederige ontstaan gehad in 1990 in ons woonhuis in die Boord. Ek het twee seuns van onderskeidelik drie jaar en nege maande gehad. Ek wou graag terugkeer na die arbeidsmark, maar was geskok oor die versorging wat daar beskikbaar was vir babas en kleuters.
Ek het besluit om tuis te bly en het nog ses kindertjies begin versorg. Die skooltjie het binne drie jaar gegroei tot 'n totaal van 70 kinders met 10 personeellede. Die hele huis is later benut.
Gedurende hierdie tyd het ek 'n droom gehad dat ek 'n opdrag kry om 'n skool te bou. Ek het die erf duidelik in my droom gesien en dit die volgende dag gaan soek. Paradyskloof was toe onder ontwikkeling en hier was 'n Trek Garage wat ek ook in my droom gesien het, met die oop erf wat aan die garage behoort het. Nadat ek vir vyf jaar gepoog het om die grond in die hande te kry, het ek uiteindelik gedurende 1996 die erf by Engen gekoop, dit gehersoneer en die skool gebou. Natuurlik moes ek 'n reusagtige verband neem, wat my op my knieë gehou het. Gedurende 1997 het ons die nuwe skool betrek en vinnig gegroei tot ons maksimum kapasiteit voorskoolse kabouters. In totaal het ons tans 40 personeellede.
Mamma van Kabouterland
Kim Wiese | Bestuurder
Kim was born in Windhoek and matriculated in Hermanus. Kim finished Educare at Boland kollege in 2000 and immediately started at Kabouterland with an English group. She is married and has two beautiful little girls. Kim is not afraid to speak her mind. She is a lot of fun to have around. She thinks she has a terrible fetish for shoes and perfume, but they have now come second to shopping for her family.
"Changing lives... one smile at a time"
Anneke le Grange | Assistent Bestuurder
Anneke le Grange het groot geword in Franschhoek. Sy het B.Ed Grondslagfase studeer in Wellington en vir 2 jaar in Engeland skool gehou. Gedurende 2007 het Anneke by Kabouterland aangesluit waar sy vir nege jaar onderwyseres van ons 5-jarige klas was. Na 'n kort onderbreking gedurende 2016 is Anneke weer terug by ons waar sy die leisels saam met Kim oorgeneem het in die kantoor. Anneke is getroud en het twee pragtige dogtertjies. Sy is mal oor mooi "goetertjies" en kan maklik omgekoop word met 'n mooi bos blomme.
"Be kind. Unless you can be fantastic. Then be fantastically kind."
Christa Mong | Kok
Christa Mong is gebore en getoë op 'n plaas in Swellendam, waarna sy Educare studeer het en toe haar eie skooltjie oopgemaak het. Gelukkige kinders en kosmaak is haar groot passie in die lewe. Sy is met 'n boer getroud en hulle het 3 dogters en 2 kleinkinders.
Christa het in 2011 by Kabouterland aangesluit, waar sy die leisels as kok oorgeneem het. Die kinders smul daagliks aan haar heerlike maaltye en haar groentesop is legandaries by die skool. Sy sê sy sal werk tot sy 80 word, want niks maak haar gelukkiger as om te sien hoe lekker die kabouters aan haar kos smul nie.